आपल्या कर्तृत्वान दिलदार मनाचो राजा म्हूण तांणी लोकांच्या मनांत सुवात मेळयल्या. भलायकी सेवा हीच मनीस सेवा म्हूण ते मानतात आनी ते खातीर कळंगूट मतदारसंघांत रातदीस वावुरतात.
 कळंगूट मतदारसंघाचे लोक निरोगी आसचे हे खातीर मायकल लोबो हांणी पर्रा खाशेलें क्लिनिक सुरू केलां. हांगां परवडपी दरांत उपचार जातात. ह्या हॉस्पिटलाचे सगल्या मतदारसंघांत फांटे आसात. तशेंच ताणें पर्रा हांगा एक फार्मास सुरू केल्या. थंय सवलतीच्या मोलांत वखदां मेळटात. अर्थीक मजती वांगडाच अॅम्ब्युलन्स, पोर्टेबल माॅर्ग, मडें व्हरपाक गाडी, हेर गरजेचीं वैजकी उपकरणांय लोबो हांचे हस्तुकीं गरजू लोकांक मेळटात.
 तो गोंयांतच न्हय जाल्यार गरीब लोकांचो दाता म्हूण सगळे कडेन फामाद आसा. तांचो जल्म सामान्य कुटूंबांत जालो. ताका लागून भुरगेपणा सावन गरिबी म्हळ्यार कितें हाची तांकां कल्पना आशिल्ली. ते सदांच लोकां मदीं रावताले. तांकां मजत करताले. कळंगुटे मतदारसंघांतल्या लोकांक ते मुळाव्यो सुविधा दितात.
 तांणी आमदार, मंत्री, उपसभापती, विरोधी पक्ष फुडारी अशीं म्हत्वाचीं पदां सोबयल्यांत. ते खातीर लोकांनी मायकल लोबोन हांकां तीन फावट जैत मेळोवन दिलां. कळंगूट हो आदर्श मतदारसंघ म्हूण दिश्टी पडटा. रस्तो. वीज, संडासा सारक्यो मुळाव्या सुविधा निर्माण केल्यात.
 शिक्षण आनी समाजीक उदरगतीच्या भावनेन लोबो हांचे हात सदांच दान दिवपाक मुखार आसतात. ते खातीर तांकां 'मनशाचो राजा' अशें म्हण्टात. हालींच तांचो वाडदीस जालो. तांकां बरीं पदां, मान मेळचो, अशी प्रार्थना.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 